મુંબઈ સુધરાઈના માર્કે‍ટ ડિપાર્ટમેન્ટના કર્મચારીઓ માટેનાં ક્વૉર્ટર્સના ડૉક્યાર્ડ રોડના તૂટી પડેલા બાબુ ગેનુ માર્કે‍ટ નજીકના બિલ્ડિંગમાં રહેતા દેવજી ચાવડાનાં પત્ની લાખુબહેન ઉર્ફે‍ લીલાબહેન, દીકરો અનિલ અને નાના ભાઈ ટાપજીની દીકરી જમના, જે તેમની સાથે જ રહેતી હતી તે ત્રણે મૃત્યુ પામ્યાં હતાં. આગલા જ દિવસે બ્લડ-પ્રેશરને કારણે શ્વાસ લેવામાં તકલીફ થતાં દેવજીભાઈને ગ્રાન્ટ રોડની ભાટિયા હૉસ્પિટલમાં દાખલ કરવામાં આવ્યા હતા, એથી તે બચી ગયા છે. જોકે ગઈ કાલે મોડી રાત સુધી તેમને આ બાબતની જાણ કરાઈ નહોતી.